Source: https://jaspis.sk/aktuality/aktivne-a-pasivne-prijmy
Timestamp: 2019-12-12 05:44:38+00:00

Document:
Aktívne a pasívne príjmy a ich zdaňovanie - Agentúra JASPIS
Rozlišovanie príjmov na aktívne a pasívne je dôležité z daňového hľadiska a odvodovej povinnosti.
Zákon č. 595/2003 Z.z. o dani z príjmov rozlišuje dva druhy príjmov fyzických osôb, a to:
Rozlišovanie aktívnych a pasívnych príjmov fyzických osôb má svoje opodstatnenie v súvislosti odvodovou povinnosťou, ako aj uplatnením nezdaniteľnej časti základu dane atď.
Fyzické osoby môžu dosahovať nasledovné príjmy:
príjmy podľa § 5 zákona o dani z príjmov zo závislej činnosti,
príjmy podľa § 6 zákona o dani z príjmov z podnikania, inej samostatnej zárobkovej činnosti, z prenájmu a z použitia diela a umeleckého výkonu,
kapitálové príjmy podľa § 7 zákona o dani z príjmov,
ostatné príjmy podľa § 8 zákona o dani z príjmov,
iné príjmy, napr. dividendy.
Prihláste sa na odborné školenie o zákone o dani z príjmov vrátane úprav od januára 2020.
Aktívne príjmy možno definovať aj ako príjmy, pri ktorých má daňovník možnosť si uplatniť viaceré daňové zvýhodnenia.
Do kategórie aktívne príjmy zaraďujeme
príjmy z podnikania v zmysle § 6 ods. 1 zákona o dani z príjmov,
príjmy podľa § 6 ods. 2 zákona o dani z príjmov z inej samostatne zárobkovej činnosti.
K príjmom z inej samostatne zárobkovej činnosti spadajú aj príjmy autorov a umelcov z vytvorenia diela a umeleckého výkonu vrátane príjmov z vydávania, rozmnožovania a rozširovania literárnych a iných diel na vlastné náklady, príjmy znalcov a tlmočníkov, príjmy z činností sprostredkovateľov podľa osobitných predpisov, ktoré nie sú živnosťou, príjmy z činnosti športovca alebo športového odborníka a pod.
Daňovník, ktorý dosahuje aktívne príjmy si vyčísľuje základ dane ako rozdiel medzi príjmami a výdavkami, pričom si môže uplatniť skutočné výdavky alebo paušálne výdavky.
Pri dosiahnutých aktívnych príjmoch si môže daňovník:
znížiť základ dane z týchto príjmov znížiť o nezdaniteľnú časť, a to o nezdaniteľnú časť na samotného, nezdaniteľnú časť na manželku/manžela,
uplatniť daňový bonus na dieťa,
vykázať z dosiahnutých príjmov daňovú stratu, ktorú si môže odpočítať v nasledujúcich zdaňovacích obdobiach - má právo na odpočítanie daňovej straty z predchádzajúcich období.
Uvedené príjmy však podliehajú plateniu poistných odvodov do Sociálnej aj zdravotnej poisťovne, čo predstavuje jednu z nevýhod dosahovania aktívnych príjmov.
Pasívne príjmy sú medzi daňovníkmi považované za výhodnejšie a atraktívnejšie najmä z daňového hľadiska.
príjmy z prenájmu nehnuteľností, vrátane príjmov z prenájmu hnuteľných vecí, ktoré sa prenajímajú ako príslušenstvo nehnuteľnosti (§ 6 ods. 3),
príjmy z použitia diela a umeleckého výkonu (§ 6 ods. 4) - licenčné poplatky a tantiémy,
príjmy z kapitálového majetku (§ 7) - úroky a ostatné výnosy z cenných papierov, úroky, výhry a iné výnosy z vkladov na vkladných knižkách, dávky z doplnkového dôchodkového sporenia a pod.,
ostatné príjmy (§ 8) - príjem z príležitostnej poľnohospodárskej výroby, príjem z prevodu vlastníctva nehnuteľností, príjem z predaja hnuteľných vecí, výhry v lotériách a podobných hrách, výhry z reklamných súťaží a pod.
Daňovník, ktorý dosahuje pasívne príjmy, vyčísľuje základ dane ako rozdiel medzi príjmami a výdavkami, rovnako s použitím skutočných alebo paušálnych výdavkov. V druhom prípade odpočíta od svojich príjmov len sumu paušálnych výdavkov, poistné odvody neodpočíta.
Základ dane z pasívnych príjmov nemôže znížiť o nezdaniteľné časti základu dane. Na základe pasívnych príjmov nie je možné uplatniť daňový bonus na dieťa a z týchto príjmov nie je možné vykázať daňovú stratu.
Výhodou pasívnych príjmov je skutočnosť, že pasívne príjmy nepodliehajú plateniu odvodov do Sociálnej a zdravotnej poisťovne.
Príjmy z prenájmu nehnuteľností sú najčastejším pasívnym príjmom.
Pasívne príjmy do 500 eur možno oslobodiť od dane z príjmov
V zmysle § 9 ods. 1 zákona o dani z príjmov je možné niektoré pasívne príjmy oslobodiť od dane z príjmov vo výške 500 eur.
Ide o nasledovné príjmy:
príjem z prenájmu podľa § 6 ods. 3 zákona o dani z príjmov,
z príležitostnej činnosti podľa § 8 ods. 1 písm. a) zákona o dani z príjmov,
príjem z predaja opcií podľa § 8 ods. 1 písm. d) ákona o dani z príjmov,
príjem z predaja cenných papierov podľa § 8 ods. 1 písm. e) zákona o dani z príjmov,
príjem z prevodu účasti na spoločnosti s ručením obmedzeným, komanditnej spoločnosti alebo prevodu členských práv družstva podľa § 8 ods. 1 písm. f) zákona o dani z príjmov.
Oslobodenie týchto príjmov sa posudzuje spolu, t. j. ako úhrn všetkých príjmov. Ak takto vymedzené príjmy presiahnu 500 eur, do základu dane sa zahrnú len príjmy nad túto sumu.
K príjmom zahrňovaným do základu dane sa výdavky zistia rovnakým pomerom, ako je pomer príjmov zahrnovaných do základu dane k celkovým príjmom.

References: § 5
 § 6
 § 7
 § 8
 § 6
 § 6
 § 9
 § 6
 § 8
 § 8
 § 8
 § 8